Mobile Phone वर्तमान समय में हम सभी की सबसे महत्वपूर्ण आवश्यकता बन गई है। बड़े शहरों से लेकर दूर-दराज के छोटे गांवों तक हर जगह बगैर मोबाइल के जिन्दगी की कल्पना करना भी मश्किल है। विगत 15 वर्षों में भारत में मोबाइल उपभोक्ताओं की संख्या इतनी तेज गति से बढ़ी है कि वर्तमान में भारत दुनिया का दूसरा सबसे ज्यादा मोबाइल इस्तेमाल करने वाला देश बन गया है। कीमत में तेज गिरावट और बेहतर फीचर्स मिलने की वजह से मोबाइल फोन का इस्तेमाल तेजी से बढ़ा है। इसी वजह से गाँवों से लेकर महानगरों तक के हर गली-मोहल्ले में मोबाइल फोन रिपेयर करने वाले मिल जाते हैं।